Na temelju članka 15. Zakona o javnoj nabavi („NN“ br:  120/16), Odluke o pravilima, uvjetima i postupcima jednostavne nabave („Službeni glasnik Grada Zagreba“ 9/17) te članka 159. Statuta Osnovne škole Žuti brijeg, Školski odbor Osnovne škole Žuti brijeg, na sjednici održanoj dana 7. srpnja 2022. godine donosi:

**ODLUKA O IZMJENI**

**ODLUKE O POSTUPKU NABAVE ROBA, RADOVA I USLUGA JEDNOSTAVNE NABAVE**

**Članak 1.**

U Odluci o postupku nabave roba, radova i usluga jednostavne nabave usvojenog na sjednici Školskog odbora 14.12.2017. (KLASA: 003-05/17-01/01, URBROJ:251-142-07-17-2) članak 3. mijenja se i glasi:

„(1) U postupcima za jednostavnu nabavu procijenjene vrijednosti **do =20.000,00 kn** (slovima: dvadesettisućakuna), nabava se provodi izdavanjem narudžbenice ili slanjem poziva za dostavu ponuda samo jednom (1) gospodarskom subjektu po vlastitom izboru i sklapanjem ugovora.

(2) U postupcima za jednostavnu nabavu procijenjene vrijednosti **od =20.000,00 kn** (slovima: dvadesettisućakuna) **do =70.000,00 kn** (slovima: sedamsedesttisućakuna), potrebno je prikupiti najmanje tri ponude gospodarskih subjekata. Iznimno od toga, u opravdanim okolnostima, kada zbog tehničkih, umjetničkih ili razloga povezanih sa zaštitom isključivih prava, izvođenje radova ili poslova, isporuku robe ili pružanje usluga može izvršiti samo određeni gospodarski subjekt ili kada je to nužno zbog žurnosti izazvane događajima koji se nisu mogli predvidjeti i drugo, Škola može prikupiti i manje od tri ponude, uz prethodnu pisanu suglasnost Školskog odbora.

(3) U postupcima za jednostavnu nabavu procijenjene vrijednosti veće od **=70.000,00 kn** (slovima: sedamdesettisućakuna) **do =200.000,00 kn** (slovima: dvijestotisuća kuna) **za robu i usluge**, odnosno **do =500.000,00 kn** (slovima: petstotisućakuna) **za radove**, nabava se provodi objavnom poziva na dostavu ponuda na službenoj web stranici Škole. Iznimno od toga, u opravdanim okolnostima, kada zbog tehničkih, umjetničkih ili razloga povezanih sa zaštitom isključivih prava, izvođenje radova ili poslova, isporuku robe ili pružanje usluga može izvršiti samo određeni gospodarski subjekt ili kada je to nužno zbog žurnosti izazvane događajima koji se nisu mogli predvidjeti i drugo, nabava se može provesti bez objave poziva na dostavu ponuda, odnosno prikupljanjem ponuda gospodarskih subjekata, uz prethodnu pisanu suglasnost Školskog odbora.

(4) U slučaju potrebe, vrijednosni pragovi iz stavka 1., 2., i 3. ovog članka preračunavaju se u protuvrijednost u eurima prema srednjem tečaju Hrvatske narodne banke na dan plaćanja.

(5) U postupcima jednostavne nabave sklapaju se ugovori ili izdaju narudžbenice.

(6) Za odabir ponuda dovoljna je jedna ponuda koja udovoljava svim traženim uvjetima i zahtjevima naručitelja.

(7) Iznimno od pravila propisanih ovim člankom, ovisno o prirodi predmeta nabave i razini tržišnog natjecanja, poziv za dostavu ponuda može se uputiti jednom (1) gospodarskom subjektu za nabavu javnobilježničkih, odvjetničkih, zdravstvenih, socijalnih, konzervatorskih, hotelskih, restoranskih usluga, usluga obrazovanja, vještaka, cateringa ili konzultantskih usluga.

**Članak 2.**

Odluka o izmjeni Odluke o postupku nabave roba, radova i usluga jednostavne nabave, usvojena na sjednici Školskog odbora 7. srpnja 2022. (KLASA: , URBROJ: ) stupa na snagu osmog dana nakon objave na oglasnoj ploči Škole.

PREDSJEDNIK ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tomislav Čuvalo

KLASA: \_\_\_\_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_\_

Zagreb, 7. srpnja 2022.

Odluka o izmjeni Odluke o postupku nabave roba, radova i usluga jednostavne nabave usvojena na sjednici Školskog odbora dana 7. srpnja 2022. (KLASA: , URBROJ:) objavljena je na oglasnoj ploči dana 7. srpnja 2022.

RAVNATELJ ŠKOLE:

\_\_\_\_\_\_\_\_\_\_\_\_\_\_\_

Veljko Kordić